# **Handlingsplan for UHR-Museum 2023-2024**

*Handlingsplanen er et arbeidsverktøy for UHR-Museum og oppdateres jevnlig.*

## UHR-Museum

UHR-Museum ble opprettet våren 2018 og erstatter UHRs museumsutvalg. UHR-Museum er en fellesstrategisk enhet som består av universitetsmuseene som er nevnt med særskilt ansvar i UH-lovens § 1.4. UHR-Museum er en nasjonal samordningsarena og rådgivende enhet for Universitets- og høgskolerådet i saker som gjelder samarbeid og koordinering innen universitetsmuseenes arbeidsområde.

UHR-museum har et særlig ansvar for sektorens lovpålagte samfunnsansvar innen forskningsformidling og samfunnsdialog, utvikling og tilgjengeliggjøring av fysiske forskningsdata, vitenskapelige samlinger samt samlingsbasert forskning.

## UHRs visjon og strategi 2020-2024

UHR vedtok strategi 2020-2024 på representantskapsmøtet 29. mai 2019. UHRs visjon er samarbeid for et bærekraftig samfunn.

[Strategien](https://innsyn.uhr.no/wfdocument.ashx?journalpostid=2019000800&dokid=42451&versjon=1&variant=A&) har følgende hovedmål:

* UHR skal være en faglig og kunnskapspolitisk drivkraft for universiteter høyskoler i møte med myndighetene og andre samfunnsaktører. UHR skal bidra til institusjonenes arbeid med bærekraftige løsninger på samfunnets hovedutfordringer
* UHR vil arbeide for bedre sammenheng mellom utdanning, forskning og innovasjon og delta aktivt i samfunnsdebatten
* UHR vil arbeide for bedre rammebetingelser for universiteter og høyskoler slik at de kan oppfylle samfunnsoppdraget på høyt internasjonalt nivå

## Prioriterte innsatsområder for UHRs styre

* Bedre institusjonenes rammebetingelser
* Sikre institusjonell autonomi og akademisk frihet i Norge og internasjonalt
* Bidra til det grønne skiftet, innovasjon og omstilling
* Kunnskap i bruk
* Karriere i akademia

Styret besluttet på styremøtet 15. desember at UHR i 2022 vil fokusere spesielt på:

* UH-institusjonenes bidrag til samfunns- og arbeidslivet
* Desentralisert utdanning og konsekvenser av livslang læring
* Styrking av studentdemokratiet
* Norsk fagspråk
* Internasjonalisering

Styret besluttet på styremøtet 16. September 2022 at UHR også vil fokusere på:

* Hvordan det er å være student på 2020-tallet
* Status og forslag til videre arbeid for å nå ambisjonen om åpen publisering i 2024 (Plan S)

[Styrets handlingsplan 2021-2023](https://www.uhr.no/om/styre-og-representantskap/styre/styrets-handlingsplan/)

## Prioriterte innsatsområder og tiltak for UHR-Museum

Innsatsområdene nedenfor er alle viktige, og står ikke i prioritert rekkefølge.

| **Innsatsområde** | **Mål** | **Tiltak** | **Samarbeid/sentrale aktører** |
| --- | --- | --- | --- |
| **Rammevilkår** | 1. Bedre rammevilkårene for universitetsmuseene.
 | 1. Proaktivt synliggjøre konsekvenser av økonomiske- og politiske føringer og foreslå løsninger på samfunnets hovedutfordringer.
2. Gi innspill til aktuelle høringer der enheten fokuserer på museumsspesifikke konsekvenser og tiltak.
3. Følge opp arbeidet med ny kulturmiljølov.
4. Diskutere hvordan vi kan bedre dialogen med egne universiteter.
5. Deling av erfaringer om hvordan universitetsmuseene kan søke finansiering mer aktivt utenom bevilgningsøkonomien.
 | DepartementerUHRs styreUHRs strategiske enheterDet arkeologiske museumsmøtet (DAM), RiksantikvarenEieruniversiteteneMedia |
| **Forskning** | 1. Styrke og fremme forskningskapasiteten og -kvaliteten ved universitetsmuseene.
 | 1. Evaluere forskerskolene for å avgjøre den videre retningen til satsningen.
2. Vurdere etablering av en felles publikasjonsserie.
3. Vurdere hvordan universitetsmuseene bedre kan fremme åpen vitenskap og benytte samlinger og forskningsdata som et fortrinn i samarbeid nasjonalt og internasjonalt.
4. Etablere dialog med Forskningsrådet for at deres virkemidler skal treffe behovene og fremme forskningskapasiteten og -kvaliteten ved universitetsmuseene.
 | UHR-ForskningForskerskoler (DIALPAST, ForBio)Forskningsrådet |
| **Utdanning og karriere** | 1. Styrke rekrutteringsgrunnlaget til universitetsmuseene.
 | 1. Arbeide for en marinarkeologisk utdanning i Norden.
 | Nordiske universiteter |
| 1. Gode karrieremuligheter for tilsatte i universitetsmuseene.
 | 1. Vurdere hvilke tiltak som bør iverksettes på tvers av universitetsmuseene for å fremme de tilsattes generiske ferdigheter og karriere.
 | Eieruniversitetene |
| **Formidling** | 1. Styrke kompetanse i formidling blant de tilsatte i universitetsmuseene.
 | 1. Samarbeide med Norges museumsforbund om å arrangere en sesjon innen forskningsformidling i deres årlige konferanse.
2. Utforme et felles prosjekt for universitetsmuseene: Senter for fremragende formidling i museer og utstillinger.
3. Vurdere hvordan UHR-Museum kan bidra til at forskning fra universitetene kan formidles gjennom museene.
 | Norges museumsforbundEieruniversitetene |
| **Samlinger, forskningsdata og digitalisering** | 1. Videreutvikle den digitale infrastrukturen for museumssamlinger slik at den følger FAIR-prinsippene og fremmer bruk innen både forvaltning og forsking.
 | 1. Vurdere videreføring av samarbeidet om videreutviklingen av Unimus kultur og databaseløsning for naturhistoriske samlinger.
2. Kartlegge spesialkompetanse knyttet til infrastruktur for å bygge et nasjonalt landslag av spesialister med komplementær kompetanse.
3. Vurdere hvordan universitetsmuseene kan fremme europeisk samarbeid om samlinger og forskningsdata.
 | Unimus kultur USIT, UiOUHR-Humaniora |
| **Samarbeid, samordning og koordinering** | 1. Etablere felles retningslinjer og rutiner der dette er hensiktsmessig.
 | 1. Vurdere etableringen av et felles kvalitetssystem med fokus på naturhistoriske samlinger.
2. Etablere fellesnordisk samarbeid om inn- og utlån av museumsgjenstander.
3. Aktiv dialog med Norges museumsforbund om etablering av felles satsinger.
 | NasjonalbiblioteketNorges museumsforbund |
| 1. Mer aktivt samarbeid mellom universitetsmuseene og vertsuniversitetene.
 | 1. Vurdere hvordan universitetsmuseene kan øke rekrutteringen av stipendiater som også har relevans for KUD-museer.
 | UniversiteterKUD |
| **Bærekraft i museumsvirksomhet** | 1. Bærekraftige vitenskapelige samlinger og utstillinger ved universitetsmuseene.
 | 1. Dele beste praksis for bærekraftig forvaltning av samlinger og produksjon av utstillinger.
2. Vurdere samarbeid om utstillinger som omhandler bærekraft.
 | Eieruniversitetene |